open-index/open-wikipedia-markdown huggingface dataset:
Duke Nukem II

**Duke Nukem II** on Apogee Softwaren kehittämä tasohyppelypeli, joka on julkaistu vuonna 1993. Se on ''Duke Nukem'' -pelisarjan toinen peli. Pelissä on neljä episodia, joista ensimmäisestä julkaistiin shareware-versio.

## Tarina
Vuoden 1998 Neo L.A:ssa vallitsee rauha, kun vuotta aiemmin CIA:n lähettämä kommando Duke Nukem pelasti maailman hullulta tohtori Protonilta, joka yritti valloittaa sen robottiarmeijallaan. Mutta nyt maailmaa uhkaa uusi vaara: paha Rigelatinien rotu ulkoavaruudesta suunnittelee maailman orjuuttamista. Suunnitelmien toteuttamiseksi he sieppaavat Duke Nukemin, joka sillä välin esiintyi haastattelussa, joka koski hänen omaelämäkertaansa "Why I'm So Great" (*"Miksi olen niin hyvä"*). Rigelatinit tarvitsevat Duke Nukemin aivoja voidakseen toteuttaa massiivisen hyökkäyksen planeetalle. Duke Nukem kuitenkin pakenee vankisellistä ja muukalaisalukselta päästyään lähtee tuhoamaan Rigelatinien armeijaa.

## Aiheesta muualla
* 
* Virallinen 3D Realms -sivu
Helilä

**Helilä** (aiemmin ) on Kotkan kaupunginosa. Helilä oli entisen Kymin pitäjän kirkonkylä ja myöhemmin Karhulan kauppalan keskusta. Kaupunginosa muodostaa nykyisin Karhulan kaupunginosan kanssa merkittävän keskuksen Kotkassa. 

Helilän kaupunginosan alue asemakaavassa eroaa Kotkan kaupungin tilastoalueiden rajoista, eikä sen vuoksi tarkkaa asukaslukua voi ilmoittaa. Helilä kuuluu Karhulan ja Rauhalan kaupunginosien kanssa samaan tilastoalueeseen, jonka yhteinen asukasluku on 5&nbsp;304 (31.12.2012).

## Historia

Helilästä tuli Kymin pitäjän kirkonkylä sen jälkeen kun uusi kirkko päätettiin rakentaa sinne 1720-luvulla (vihitty käyttöön 1729). Sitä ennen Kymin kirkko ja edeltävä kappeli olivat sijainneet nykyisen Kyminlinnan seudulla. Kirkon sijoittamiseen Helilään vaikutti muun muassa paikan sijaitseminen saaristolaisille kulkukelpoisen Kymijoen Korkeakoskenhaaran varrella.  

Karhulan kauppalan aikana (1951–1976) Helilä oli kauppalan keskusta, vaikka kauppalan nimi johdettiinkin Helilän kylään muodostuneesta Karhulanniemen teollisuusalueesta. Karhula oli alun perin tilannimi Helilän kylässä. Vuonna 1977 tehdyn Kotkan, Karhulan ja Kymin kuntaliitoksen jälkeen muodostettuun Karhulan kaupunginosaan on liitetty suuri osa entisestä Helilän kylästä ja kauppalanosasta. Nykyisin Helilä käsittääkin vain entisen alueen pohjoisosat sekä Marttilan, Käpylän ja Malmingin alueet Karhulan–Sunilan rautatien itäpuolelta.

## Rakennuksia

Helilän kaupunginosan alueella sijaitsee Kymin kirkko ja Helilän koulu. Helilän koulun edeltäjä Helilän kansakoulu on Kotkan vanhin kansakoulu, joka aloitti toimintansa vuonna 1875. Helilän puutaloasujaimisto on lähestulkoon kokonaan hävinnyt kerrostalojen tieltä.

## Lähteet
* 
### Viitteet
Eeva Tenhunen

**Eeva Tenhunen** (oik. **Eeva Leena Palosuo)**, 2. tammikuuta 1937 Sortavala – 9. kesäkuuta 2017 Kitee) oli suomalainen rikoskirjailija. Hän valmistui humanististen tieteiden kandidaatiksi Turun yliopistosta vuonna 1961.

Tenhusen vanhemmat olivat kauppatieteiden kandidaatti Toivo Ilmari Tenhunen ja filosofian kandidaatti Siiri Maria Silvennoinen. Hän avioitui Knud Aksel Palosuon kanssa vuonna 1968. Tämä kuoli vuonna 1986, jonka jälkeen Tenhunen sanoi kirjoittamisestaan kadonneen kepeyden. Hän työskenteli äidinkielen ja historian opettajana Kiuruvedellä, Sukevalla ja Kiteellä. 

Eeva Tenhusen teokset ovat humoristisia *whodunit*-tyyppisiä rikosromaaneja, joiden päähenkilönä on komisario Martti Halla ja tämän vaimo Liisa. Esikoisromaani *[[Mustat kalat]]* (1964) sijoittuu Olavinlinnaan, jossa Tenhunen oli itse oppaana opiskelukesinään. Kirjan päähenkilö on historianopiskelija Liisa Rautasalo, joka myös on oppaana linnassa. Kirjan rikos on linnassa tapahtuva murha, jota tutkii komisario Martti Halla. Komisario Halla on myöhemmissä kirjoissa naimisissa Liisan kanssa, joka on rikoskirjailija.

Vuonna 1985 ilmestyneessä dekkarissa *Kuolema sukupuussa* ei poikkeuksellisesti esiinny Hallan pariskunta. Tapahtumat sijoittuvat Savonlinnaan, johon on kokoontunut Frostin suvun jäseniä. Myöskään kirjassa *Nuku hyvin, Punahilkka* ei kyseinen pariskunta esiinny, vaan kirjan tapahtumat sijoittuvat itäsuomalaiseen syrjäiseen maalaiskylään ja päähenkilöinä ovat yhteiskoulun opettajat. Kertojana on historian- ja suomenopiskelija Ulla, joka on saanut paikan epäpätevänä sijaisopettajana. 

Romaanista *Kuolema savolaiseen tapaan* (1976) on tehty myös televisioelokuva vuonna 1983. Viimeinen, yhdeksäs teos *Joka uniinsa uskoo* ilmestyi vuonna 1987. 

Dekkareiden lisäksi Tenhuselta ilmestyi vuonna 1982 kirjeromaani *Rakas perhe*, jossa 1960-luvun Turussa asuva suomen kielen opiskelija Tuuli kertoo auskultointivuodestaan Savonlinnassa asuvalle perheelleen.

## Teokset
* 
* 
* 
* 
* 
* 
* 
* 
* 

## Lähteet
* Savonlinnan kirjaston esittely
* Kuopion kirjaston esittely

### Viitteet

## Aiheesta muualla
* Eeva Tenhusen muistokirjoitus Helsingin Sanomissa
* Kujerruksia (blogi): Eeva Tenhunen: Mustat kalat
* Luetut, lukemattomat (blogi): Eeva Tenhunen: Kuolema savolaiseen tapaan ja Nuku hyvin, Punahilkka

## Kirjallisuutta
* Lea Toivola: Lapsuuden paratiisista karkoitetut. (Eeva Tenhunen). Ruumiin kulttuuri 2/1995, s. 14–18.
Aleksandra Fjodorovna

**Aleksandra Fjodorovna** on ollut kahden Venäjän keisarinnan nimi:

* Aleksandra Fjodorovna (Charlotte), Preussin prinsessa Charlotte (1798–1860), Nikolai I:n puoliso
* Aleksandra Fjodorovna (Alix), Hessen-Darmstadtin prinsessa Alix Victoria Helena Louise Beatrice (1872–1918), Nikolai II:n puoliso
Giuseppe Giacosa

**Giuseppe Giacosa** (21. lokakuuta 1847 – 1. syyskuuta 1906) oli italialainen runoilija, näytelmäkirjailija ja libretisti. Hän on tunnettu yhdessä Luigi Illican kanssa laatimistaan libretoista Giacomo Puccinin oopperoihin *[[La bohème]]*, *[[Tosca]]* ja *[[Madama Butterfly]]*.
La Mesa

**La Mesa** on kaupunki Kaliforniassa Yhdysvalloissa. Se perustettiin 1869, ja siitä tuli kaupunki virallisesti 16. helmikuuta 1912. Kaupungin asukasluku oli 57&nbsp;065 vuoden 2010 väestönlaskennassa.

## Maantiede
Yhdysvaltojen Census Bureaun (Yhdysvaltain tilastokeskus) mukaan kaupungin pinta-ala on 24,1 km², josta maata on 24,0 km² ja vettä 0,1 km². Veden osuus on 0,32%.

## Tunnettuja asukkaita
*Dave Mustaine, laulaja-kitaristi, thrash metal -yhtye Megadethin perustaja.
*Alex Smith, amerikkalaisen jalkapallon pelinrakentaja, NFL:n ykkösvaraus vuodelta 2005.
*Dennis Hopper, edesmennyt näyttelijä
*Eddie Vedder, rockyhtye Pearl Jamin laulaja.

## Lähteet

## Aiheesta muualla

*Kaupungin verkkosivusto
Anja Niskanen

**Anja Niskanen** (s. 13. kesäkuuta 1968) on suomalainen iskelmälaulaja, säveltäjä, sanoittaja ja sovittaja joka voitti 16-vuotiaana vuonna 1984 Syksyn Sävel -kilpailun kappaleella "*Ollaan hiljaa vain*". Hän sai myös kultalevyn vuonna 1984 ilmestyneestä ensimmäisestä albumistaan *Anja Niskanen*.

Anja Niskanen oli mukana 1983 Lahden taidetapahtumassa järjestetyssä laulukilpailussa, jossa hän voitti nuorten pop-rock-laulelma-sarjan. Hän oli itse sovittanut kilpailukappaleensa “You’re the sunshine of my life”. Tämän jälkeen hän voitti MTV:n Kyky-84 -nimisen laulukilpailun, jossa hän tulkitsi Carola Häggkvistin balladin ”Liv”. Hänen muita laulujaan ovat muun muassa *Lauantaina bailataan vaan*, *Syy on rakkauden* ja *Sydämessä soi*.

Vuonna 1991 Niskanen teki toisen albuminsa *Ikkuna*, joka sisälsi edeltäjäänsä nähden aikuismaisempaa ja vakavampaa iskelmämusiikkia.

Tammikuussa 2012 Anja Niskaselta ilmestyi promosingle *Sydämessä soi*, joka on uusintaversio Kevään Sävel -kilpailussa vuonna 1985 kuullusta kappaleesta. Keväällä 2012 Anjalta ilmestyi promosingle Euroviisu-karsinnoissa mukana olleesta kappaleesta *Love me do*. Kappaleen on säveltänyt Anja Niskanen. Sen sanoituksesta ja sovituksesta vastaavat Anja Niskanen ja Thommy Fagerlund.

Kesällä 2012 Anja Niskanen solmi levytyssopimuksen Rocket Recordsin kanssa. Vuoden 2012 syksyllä häneltä ilmestyi ruotsinkielinen albumi *Personligt* ja vuonna 2013 suomenkielinen albumi *Valoisat tunteet*.

## Yksityiselämä
Niskanen on kouluttautunut liikunnan, nuoriso- ja vapaa-ajan ohjaajaksi. Nykyään hän työskentelee kehitysvammaisten ohjaajana. Hän on toista kertaa naimisissa ja hänellä on kaksi lasta.

## Diskografia

Albumit:
* *[[Anja Niskanen (albumi)|Anja Niskanen]]* (CBS 1984)
* *[[Ikkuna (albumi)|Ikkuna]]* (Base Beat 1991)
* *[[Personligt]]* (Rocket Records 2012)
* *[[Valoisat tunteet]]* (Rocket Records 2013)

Singlet:

*Ollaan hiljaa vain / Syy on rakkauden (CBS 1984)
*Sydämessä soi / Tunteet sydämen jaa (CBS 1985)
*Ikkuna / Saan nuori olla taas (Oodi 1991)
*Sydämeesi pesän rakennan / Sydämeesi pesän rakennan klubimix (Columbia 1993)
*Ollaan hiljaa vain 94 (Columbia / Sony Music Entertainment 1994)
*Yksinäisyys (City Iskelmä 2008)
*Sydämessä soi (MuchMore Entertainment 2012)
*Salamana rakkaus (2018)
*Kotiin tullut oon (2024)

## Lähteet

## Aiheesta muualla
* 
* Anja Niskasen www-sivut
* Rocket Recordsin artistisivu 
* Anja Niskasen YouTube-kanava
* Anja niskanen Spotify https://open.spotify.com/album/2mFzp3WrSTd3OMRQOMiB0r
Morin huur

**Morin huur** eli **morin khuur** (mongoliksi морин хуур) on mongolialainen jousisoitin. Siinä on kaksi hevosen häntäjouhista tehtyä kieltä. Soittimen nimi on suoraan suomennettuna "hevosenpääviulu", ja se tulee soittimen kaulan jatkeesta, joka muotoillaan hevosen pään muotoiseksi.  Morin huuria käytetään pääasiassa mongolialaisessa kansanmusiikissa ja jotkut pitävät sitä Mongolian kansallissoittimena. 

## Eläinten hoidossa
Mongoliassa Gobin alueella morin huurilla on viljelijöiden elämässä toinen perinteinen tärkeä käyttötarkoitus: kun emäkameli synnyttää vasikan, se voi hylätä poikasen erilaisten stressitilanteiden takia. Mongolian kamelinomistajat käyttävät morin huurilla säestettyä laulua emäkamelin stressin lievittämiseksi ja saavat emän helpommin hyväksymään jälkeläisensä. Kamelin väitetään "itkevän" kuullessaan musiikkia riitissä.

Soittimen käyttö eläinten hoidossa on ikuistettu dokumenttielokuvassa *Ingen Egshig*, jonka ohjasi Badraa J. vuonna 1986. Dokumentti voitti vuonna 1988 Moskovan kansainvälisten elokuvajuhlien pääpalkinnon. Dokumenttielokuvasta on myös tehty uusi versio vuonna 2003, jolloin Byambasuren Davaa ohjasi dokumenttielokuvan nimeltään Tarina itkevästä kamelista. Davaan dokumentti oli ehdolla vuoden 2005 parhaan dokumentin Oscar-palkinnon saajaksi.

## Lähteet

## Aiheesta muualla
Pertti Hakamäki

**Pertti Johannes Hakamäki** (s. 26. kesäkuuta 1952 Parkano) on suomalainen arkkitehti. Pertti Hakamäki oli Kauppakeskus Jumbon laajennusosan suunnittelun pääarkkitehti.

Hakamäki myi kauppakeskusten ja liikerakennusten suunnitteluun erikoistuneen toimistonsa Innovarch Oy:n 2008 Vahanen-yhtiöille ja jatkoi työtään sen toimitusjohtajana. Näin muodostui noin 70 työntekijän Suomen suurin arkkitehtipalveluja tarjoava yritysryhmä, joka tähtäsi Venäjän markkinoille.

## Tunnettuja Pertti Hakamäen suunnittelemia rakennuksia
* Kauppakeskus Jumbon laajennusosa
* Iso Myy

## Lähteet
Turtola (kylä)

**Turtola** on kylä Tornionjoen varrella Pellon kunnassa. Kylä on kunnan entinen kirkonkylä ja kuntakeskus. Suuri vaikuttaja kirkonkylän muuttamiseen Pellon kylään oli Lapin sota. Sekä Turtolan että Pellon kylät oli tuhottu ja uudelleenrakentamisen yhteydessä päätettiin rakentaa uusi kuntakeskus Pelloon; se kun oli jo ennen sotia kasvanut Turtolaa suuremmaksi kyläksi. Nykyäänkin Turtola on kunnan suurin kylä keskustaajaman jälkeen. 

Ruotsin puolella Tornionjokea, Övertorneån kunnassa on Svansteinin kylä, joka oli Haminan rauhaan 1809 asti samaa kylää Turtolan kanssa ja jota joskus edelleen kutsutaan myös Turtolaksi.

Turtolassa sijaitsi silloisen Turtolan, nykyisen Pellon seurakunnan ainoa kirkko, punainen ristinmallinen puukirkko. 16.10.1944 saksalaiset polttivat myös kirkon. Uudelleenrakentamisen yhteydessä seurakunta päätti rakentaa uuden kirkkonsa Pelloon, mutta tilanne kärjistyi lopulta jo lähelle seurakunnan jakautumista, joten päätettiin rakentaa kaksi pienempää kirkkoa; toinen Pelloon ja toinen hieman pienempi Turtolaan entisen kirkon paikalle. Turtolassa sijaitsee myös kolme Pellon neljästä hautausmaasta: toinen käytössä olevista; vanhempi, käytöstä poistettu sekä sankarihaudat (kirkon edessä).

Turtolassa sijaitsi viimeinen kunnan eteläosan alakoulu Juoksengin koulun lakattua, mutta Turtolan koulussakin loppui opetus keväällä 2016. Turtolassa vietettiin kesällä 2016 viikonlopun kestänyttä koulun lopettamisjuhlaa, joka oli nimetty Turtolan koulun suureksi luokkakokoukseksi. 

Turtolan kunnassa on syntynyt kaksi Suomen pääministeriä: Kaarlo Castrén (pääministerinä 1919) ja Paavo Lipponen (pääministerinä 1995–2003).

## Katso myös
* Paamajärvi

## Kirjallisuutta
*Aska, Eero: *Turtola : Tornionlaakson helmi.* Pello : Pohjan Väylä, 2004. 
*Eero, Heikki: *Vaarat oon rakhaat : Turtolan vaarin pakinoita.* Pello : Väylä-Mediat, 1996.
Minerva-riutta

**Minerva-riutta** (), tongaksi *Ongo Teleki*) on pienten luotojen ja karien muodostama ryhmä Tyynen valtameren eteläosassa (koordinaatit 23°23′S 178°58′W) noin 400 kilometriä Tongasta lounaaseen.

Riutta on nimetty alueella vuonna 1829 haaksirikkoutuneen *Minerva*-aluksen mukaan. Nousuveden aikaan riutta oli vedenpinnan alapuolella, mutta tuli näkyviin laskuveden vallitessa. Mikään valtio ei vaatinut riuttaa omakseen, koska kansainvälisten merenkulun lakien mukaan aluetta, joka ei ole jatkuvasti vähintään yli jalan merenpinnan yläpuolella nousuvedenkin aikana, ei voida vaatia millekään valtiolle.

1970-luvun alkupuolella lasvegasilainen liikemies Michael Oliver keksi haluavansa itselleen oman valtion. Koska olisi ollut vaikeaa (todennäköisesti mahdotonta) löytää aluetta, joka ei olisi jo kuulunut jollekin valtiolle, hän päätti rakentaa Minerva-riutan niin, että se nousisi vedenpinnan yläpuolelle. Vuonna 1971 hän alkoi kuljettaa Australiasta hiekkaa aikeenaan saada riutta nousemaan yli yhden jalan verran vedenpinnan yläpuolelle. 

19. tammikuuta 1972 ”**Minervan tasavalta**” perustettiin, sen lippu pystytettiin riutalle ja Morris ”Bud” C. Davis valittiin tasavallan presidentiksi Oliverin tukemana. Itsenäisyysjulistus ilmoitettiin kirjeellä useille naapurivaltioille. Australia, Cookinsaaret, Fidži, Länsi-Samoa, Nauru, Tonga ja Uusi-Seelanti pitivät kokouksen helmikuussa ja 24. helmikuuta 1972 Tonga vaati aluetta kuuluvaksi itselleen. 

Kuningas Taufa’ahau Tupou IV julisti 15. kesäkuuta 1972 Minerva-riutan kuuluvan Tongalle ja lähetti alueelle pienen ryhmän poistamaan Minervan lipun riutalta. South Pacific Forum tunnusti syyskuussa 1972 Tongan vaatimukset alueeseen. Helmikuussa 1973 Oliver erotti presidenttinsä ja hänen projektinsa päättyi. Vuonna 1982 Morris C. Davisin johtama amerikkalaisryhmä yritti vallata riutan, mutta tongalaisjoukot pakottivat heidät poistumaan kolmen viikon riutallaolon jälkeen.

Lokakuussa 2003 Internetiin avattiin sivut, joilla ”Minervan ruhtinaskunnan” Charlestonissa, Yhdysvalloissa toimiva pakolaishallitus vaatii aluetta itselleen. Ruhtinaskunnan johtajaa kutsutaan nimellä ”Prinssi Calvin”. ”Minervan ruhtinaskunnan” taustalla olevien ihmisten henkilöllisyyttä ei tunneta.

Fidži ei ole tunnustanut Tongan vaatimuksia Minerva-riutasta vaan pitää aluetta itselleen kuuluvana.

## Lähteet

* Edmun B. Richmond: *(More) Geopolitics and Amateur Radio - A Look at Some More Deleted Entities and Why They Became Deleted* (CQ Magazine marraskuu 2005, s. 48)
*Erwin S Strauss: *How to start your own country* (Breakout Productions, Port Townsend, 1999)
*Olaf Ruhen: *Minerva Reef* (Halstead Press, Sydney, 1963)
*Public International Law, VII.A.4: Menefee, Republics of the Reefs
*South Seas: *The Minerva Ploy*, Newsweek, 23. lokakuuta 1972
*South Sea Reef Proclaimed a Republic by 3 Americans,  New York Times, 30. tammikuuta 1972
*WUSB FM Stony Brook, "Long Island Liberty", Prinssi Calvinin haastattelu radio-ohjelmassa, joulukuu 2004
*Micronations: Principality of Minerva, FHM Estonia, tammikuun 2005 painos

### Viitteet

## Aiheesta muualla

* Minervan raha
Juuli

**Juuli** on suomalainen naisen etunimi, Julia-nimen muunnos.  Muutamia tämän nimisiä henkilöitä on ollut jo 1900-luvun alku­puolella, mutta tässä muodossa nimi on yleistynyt vasta 1980-luvulta lähtien. Vuosina 1980–2019 syntyneitä Juuli-nimisiä henkilöitä on Digi- ja väestötietoviraston tietojen mukaan 1298.

Vuodesta 2015 lähtien Juulin nimipäivä on ollut 12. huhtikuuta, joka ennestäänkin on ollut Julian nimipäivä.

## Tunnettuja Juuli-nimisiä

* Juuli Niemi (s. 1981), proosarunoilija, kirjailija ja käsikirjoittaja

## Lähteet
Ogopogo

**Ogopogo** on järvihirviö, jonka väitetään asuvan Okanaganjärvessä, Kanadan Brittiläisessä Kolumbiassa.

Alueen intiaanit ovat tunteneet hirviön valkoihoisia kauemmin. He kutsuvat sitä nimellä *N´ha-a-itk*. He pelkäsivät järven ylitystä ja saattoivat kuljettaa mukanaan eläimiä olennolle uhrattaviksi, mikäli tämä näyttäytyisi. Intiaanit myös kieltäytyivät kalastamasta tietyissä järven osissa.

Ensimmäiset kirjatut näköhavainnot hirviöstä ovat vuodelta 1860, jolloin ensimmäiset eurooppalaiset uudisasukkaat asettuivat alueelle. Ensimmäinen havainto, jossa suuri joukko ihmisiä väitti nähneensä hirviön, tapahtui vuonna 1926. Järvihirviö sai nimen "Ogopogo" 1920-luvun luvun foxtrot-kappaleesta *The Ogo-Pogo – The Funny Fox-Trot*, joka kertoo intialaisesta, banjoa soittavasta merihirviöstä.

Olennon kerrotaan olevan pitkä, hoikka ja käärmemäinen ja sen viiksekäs pää muistuttaa lampaan tai hevosen päätä. Silminnäkijöiden kertoman mukaan se on 7–9 metriä pitkä, mutta sen vartalon läpimitta on alle metri. Eräiden kertomusten mukaan olion pyrstö olisi kaksihaarainen ja iho karvaton ja sileä. Ogopogon sanotaan uivan liikuttamalla ruumistaan pystysuunnassa.

On esitetty arveluja siitä, että Ogopogo olisi jonkinlainen hengissä säilynyt zeuglodontti eli Basilosaurus.

## Katso myös
* Manipogo
* Loch Nessin hirviö

## Lähteet

## Aiheesta muualla
* British Columbia Scientific Cryptozoology Club – Ogopogo   
* Unknownexplorers.com - Ogopogo
Auri

**Auri** on suomalainen naisen, joskus miehenkin etunimi. Nimi on muunnos Aurorasta ja Aurasta. Aurora tarkoittaa aamuruskoa. Aurin, Auroran ja Auran nimipäivää vietetään 10. maaliskuuta.

Maaliskuuhun 2026 mennessä nimi Auri on Suomessa annettu noin 400 naiselle ja 20–50 miehelle.

## Tunnettuja Auri-nimisiä
* Auri Ahola (s. 1984), suomalainen balettitanssija ja saamelaiskulttuurin läänintaiteilija
* Auri Kananen, *Aurikatariina*, YouTube-videoiden tekijä ja tiktokkaaja

## Nimen muita merkityksiä
* Auri, suomalainen yhtye

## Lähteet
Jukka M. Heikkilä

**Jukka M. Heikkilä**  (s. 1966 Tampere) on suomalainen kirjailija. Koulutukseltaan hän on kauppatieteiden maisteri. Heikkilä voitti vuonna 2001 Nuori Aleksis -palkinnon teoksellaan *Antigonos, jumalten poika*.

## Tuotanto

* *[[Merikonsuli]]*, WSOY 1995
* *[[Tyranni (kirja)|Tyranni]]*, WSOY 1997
* *[[Antigonos, jumalten poika]]*, Karisto 2000
* *[[Arkhimedes syrakusalainen (kirja)|Arkhimedes syrakusalainen]]*, Karisto 2003
* *[[Augustuksen kisat]]*, Karisto 2006
* *[[Germania (romaani)|Germania]]*, Karisto 2008
* *[[Karthago (kirja)|Karthago]]*, Karisto 2011
* *[[Germaani ja leijona]]*, Karisto 2017
* *[[Juppiterin saari]]*, Karisto 2019
* *[[Sisilian prinsessa]]*, Karisto 2021
* *1987*, 2021
* *The Marine Consul*, 2021 (Merikonsulin re-write englanniksi)
* *[[Puumiekka]]*, Nysalor 2022
* *[[Ensimmäinen naula]]*, 2024
* *Quinquereme*, 2024
* *The True Finn,* 2024 *(*1987 re-write englanniksi)
* *Mons Jovis,* 2024 (Juppiterin saaren re-write englanniksi)
* *Kilpa-ajaja,* 2026

## Lähteet
Richard Scarry

**Richard McClure Scarry** (5. kesäkuuta 1919 Boston, Yhdysvallat – 30. huhtikuuta 1994 Gstaad, Sveitsi) oli yhdysvaltalainen lastenkirjailija ja kuvittaja.

Hänen lastenkirjoistaan tunnetuimmat kuuluvat sarjaan *Richard Scarryn touhukas maailma*. Niissä kuvataan humoristiseen tyyliin ihmismäisten eläinhahmojen elämää Touhulan kaupungissa (Toisinaan suomennettu Puuhalaksi, kaupungin nimi alkuperäisteoksissa *Busytown*). Näiden kirjojen kaksi keskeisintä hahmoa ovat Kissalan Hessu ja Mato Matala (*Huckle Cat* ja *Lowly Worm*). Muita hahmoja ovat muun muassa Putte Sutinen, Banaani-Toope, Hilda Hippo (*Hilda Hippo*), Herra Possula/Armas Karjula (*Mr. Frumble*), Palomies Savunen (*Smokey the Fireman*) ja Konstaapeli Hallikainen/Konstaapeli Murina (*Sergeant Murphy*).

Richard Scarryn kirjoja ovat suomentaneet muun muassa Marjatta Kurenniemi ja Kaarina Helakisa.

Scarry teki yli 300 lastenkirjaa, joista osan kuvittajana toisten kirjoittamissa kirjoissa.  Kun eri maissa tehdyt käännökset lasketaan yhteen, Scarryn kirjoja on myyty yli kolmesataa miljoonaa kappaletta. 1990-luvun puolivälissä hänen kirjojensa pohjalta tehtiin televisioon lastenohjelmasarja, Richard Scarryn touhukas maailma, jota on esitetty Suomessakin TV2:lla ja C More Juniorilla.

## Lastenkirjoja
*Iloinen sanakirja; uudistettu laitos: Uusi iloinen sanakirja (*Best Word Book Ever*) (1963)
*Hauska, hauska maailma (*Busy, Busy World*) (1965)
**Storybook Dictionary* (1967)
*Mitä ihmiset tekevät (*What Do People Do All Day?*) (1968, suom. Marjatta Kurenniemi 1969)
*Meidän koulu (*Great Big Schoolhouse*) (1969)
*Iloinen ilmakirja (*Great Big Air Book*) (1971, suom. 1973)
*ABC kirja (*ABC Word Book*) (1971, suom. Mervi Miettinen 1998)
*Hassu kaupunki (*Funniest Storybook Ever*) (1972, suom. Pirjo-Iirsi Manninen 1974) 
*Iloinen autokirja (*Cars and Trucks and Things That Go*) (1974, suom. Raija Mattila)
*Iloinen askartelukirja (*Best Rainy Day Book Ever*) (1974)
*Ahkeruus on ilomme (*Busiest People Ever*) (1976, suom. 1976)
*Päivä Pikku Pupun seurassa (*Early words*) (1978)
*Iloinen esikoulu (*Best First Book Ever!*) (1979, suom. 1981)
*Nasu maalari opettaa sinulle värit (1976, suom. 1978)
*Kaikkein paras joulukirja (*Best Christmas Book Ever!*) (1981, suom. 1982)
*Onnellinen erehdys ja muita kertomuksia (*The Best Mistake Ever! And Other Stories*) (1984, suom. Laila Niukkanen)
*Touhulan lasten riemukas vuosi (*Best Busy Year Ever*) (1991, suom. Esa Mela)
*Puuhakas päivä (*Busy, Busy Town*)
*Hupsista herra Köpelö
*Opettavaisia eläinsatuja La Fontainen mukaan
*Hauskat vuodenajat
*Kurkuman kuvausmatkat: Kurkuma Perussa, lentävät nuudelit (suom. 1998)
*Saturalli (*Best Storybook Ever*)
*Lystikkäitä ääniä (suom. 1990)
*Lumimyrsky (Sarjassa Richard Scarryn touhukas maailma) (suom. 1996, Marja Alopaeus)
*Risat nielurisat (Sarjassa Richard Scarryn touhukas maailma) (suom. 1996, Marja Alopaeus)
*Telttaretkellä (Sarjassa Richard Scarryn touhukas maailma) (suom. 1996, Marja Alopaeus)
*Ensimmäinen englannin sanakirjani
*Touhulan tohinoita (suom. Marja Alopaeus 2003)

## Lähteet
Lumilinko

**Lumilinko** on omalla tai sitä kuljettavan välineen voimanlähteen avulla lunta kulkuväyliltä poistava laite. 

Lumilinko voi olla joko täysin itsenäisesti omalla konevoimallaan kulkeva tai kävelevän tai laitteen päällä istuvan kuljettajan ohjaama laite.

Lumilinko liitetään usein traktorin, veturin, ratatyökoneen, auton tms. työnnettäväksi tai vedettäväksi. Itse lumen linkoaminen tapahtuu voimakoneen käyttämän ison ruuvin tai propellin avulla.

Lumilingon käyttökohteita ovat alueet, joilta poistettava lumi on saatava syrjään siten, että sitä ei läjitetä puhdistetun alueen reunoille. Traktorin vetämää linkoa käytetään Suomessa ehkä kuitenkin eniten sivuteiden, pihateiden ja mökkiteiden puhdistukseen. Työnnettävä lumilinko on yleistynyt pihojen talvisessa kunnossapidossa.

Lumilingon pyörivät osat voivat aiheuttaa tapaturman, lingosta voi myös singota jäätä, kiviä tai jäätyneitä maakokkareita usean metrin päähän. Erityisen vaarallista on tukkeutuneen lingon puhdistaminen, jos laite on käynnissä. Myös lumilingon aiheuttama melu on otettava huomioon sillä työskenneltäessä. Omalla käyttövoimalla liikkuvat lumilingot on Valtioneuvoston asetuksen n:o 621 (*Ulkona käytettävien laitteiden melupäästöistä*) mukaan varustettava melumerkinnällä eli merkinnällä taatusta äänitehotasosta.

## Katso myös
* Lumiaura
* Luettelo maatalouskoneista vuodenkierron mukaan

## Aiheesta muualla

*TM Rakennusmaailman lumilinkotesti, lehden numero 1/2010
*Yhteishyvän linkotietoa
Sulata Foa'i

**Sulata Foa'i** on Uudessa-Seelannissa syntynyt ja asuva, tokelaulaista alkuperää oleva muusikko. Hän aloitti laulamisen lapsena kolmen isosiskonsa johdolla. Vuonna 1995 Foa'i voitti lupaavimman naislaulajan palkinnon New Zealand Music Awardsissa. Hän on ollut myös ehdolla parhaaksi naislaulajaksi vuosina 1996, 1997, 1998 ja 1999. Vuodesta 1995 Foa'i on laulanut Opetaia Foa'in perustamassa Te Vaka -yhtyeessä.
Angakauitai

**Angakauitai** on saari Ranskan Polynesiassa. Se kuuluu Gambiersaariin, ja sen pinta-ala on 0,7 neliökilometriä. Angakauitai on pinta-alaltaan Gambiersaarten ryhmän viidenneksi suurin saari.

## Lähteet
Eiao

**Eiao** on saari Marquesassaarilla, Ranskan Polynesiassa. Saaren korkein kohta on nimeämätön paikka saaren itärannikolla. Se kohoaa 576 metriin merenpinnan yläpuolella. Saaren luoteisosassa sijaitsee Vaitahun laakso. 1800-luvun lopulla saarta käytettiin jonkin aikaa vankilasaarena. 1970-luvulla Ranska tutki saaren soveltuvuutta maanalaisiin ydinkokeisiin, mutta koeporauksissa kallioperä osoittautui liian huokoiseksi. Saarella laiduntaa villiintynyttä karjaa, aaseja ja sikoja.

## Lähteet
Mega Man 6

**Mega Man 6** (Japanissa nimellä **Rockman 6: The Biggest Battle in History!!**) on Capcomin kehittämä ja julkaisema julkaisema toiminta- ja tasohyppelypeli. Peli julkaistiin vuonna  Nintendo Entertainment Systemille ja on viimeinen länsimaissa julkaistu *[[Mega Man (pelisarja)|Mega Man]]* -sarjan peli kyseisellä konsolilla. (Japanissa julkaistiin vielä Monopolin tyylinen *Rock Board* 1990-luvun puolivälissä.)

*Mega Man 6*:a ei julkaistu Euroopassa lainkaan moduuliversiona, mutta sen yhdysvaltalaisia versioita päätyi kuitenkin myös Eurooppaan. Nintendo 3DS:n kauppapalvelun kautta peli julkaistiin ensimmäistä kertaa Euroopassa liki 20 vuotta alkuperäisestä Japanin ja Pohjois-Amerikan julkaisusta.

Capcom työsti peliä samanaikaisesti *[[Mega Man X]]* -pelin ohella, joka ilmestyi samana vuonna, ja peli suunniteltiin edeltäjiään haastavammaksi. *Mega Man 6*:ssa apulaitteet ovat erilaiset kuin muissa klassisissa ''Mega Man'' -peleissä, mutta niillä on silti samat ominaisuudet kuin aikaisemmillakin esineillä.

Suurin osa pelin roboteista edustaa tiettyjä kulttuureja, kuten Tomahawk Man (Amerikan alkuperäiskansat), Yamato Man (feodaalinen Japani), Flame Man (arabit, joskin hyvin etäisesti) ja Blizzard Man (mahdollisesti Pohjoismaat tai Kanada). Muut ovat suunnittelultaan pelisarjalle tyypillisempiä.

Knight Man ja Wind Man ovat Nintendo Power -lehden USA:ssa järjestämän kilpailun voittajien suunnittelemia. Kilpailun tarkoitus oli suunnitella robottimestari ja kaksi parhainta lähetettiin Capcomille. Kilpailuja oli pidetty aikaisemmin Japanissa lähes joka pelille; Knight Man ja Wind Man ovat ainoat robottimestarit, jotka eivät ole japanilaisten suunnittelemia. Knight Manin suunnitteli kanadalainen Daniel Vallée ja Wind Manin yhdysvaltalainen Michael Leader.

## Juoni

Mystinen Mr. X isännöi ensimmäisiä robottiturnauksia, johon osallistuu useita robotteja kautta maailman. Kun turnauksen finaalissa on jäljellä enää kahdeksan robottia, Mr. X varastaa robotit ja ohjelmoi ne armeijakseen, jota hän aikoo käyttää maailman valloitukseen. Mega Man onnistuu tuhoamaan robotit ja jäljittää Mr. X:n tukikohdan. Mega Man voittaa Mr. X:n, joka tappion jälkeen paljastuu Mega Manin arkkiviholliseksi, tohtori Wilyksi. Mega Man onnistuu voittamaan Wilyn ja ilkeä tiedemies joutuu vihdoin kaltereiden taakse.

## Aiheesta muualla
* 
* Mega Man 6 MMHP.net-sivustolla
Krunnien saaristo

**Krunnien saaristo** sijaitsee Perämerellä Iin edustalla. Se muodostuu Maakrunnin ja Ulkokrunnin saarista sekä niitä ympäröivistä pienemmistä saarista. Saariston lähimmät saaret ovat 11 kilometrin, kaukaisimmat 21 kilometrin päässä rannikolta.

Saaristo kuuluu Krunnien luonnonsuojelualueeseen, joka on yksityinen Maakrunni-säätiön hallinnoima suojelualue. Saaret rauhoitettiin virallisesti vuonna 1956, mutta ne ovat olleet epävirallisesti rauhoitusalueena vuodesta 1937 saakka.

Krunnien suojelualueeseen kuuluvat saaret ovat pääosan vuodesta maihinnousukiellossa. Saariston halki johtaa Oulun ja Kemin välinen 10 metrin laivaväylä.

## Saaret
Krunnien saaristo jakaantuu neljään osaan. Pääsaari *Ulkokrunni* ja sitä ympäröivät pikkusaaret sijaitsevat lännessä. Ulkokrunnista kolmisen kilometriä pohjoiseen sijaitsee *Pohjanletto*-niminen kolmen pienen saaren ryhmä. Idässä sijaitsee saariston toiseksi suurin saari *Maakrunni* sekä *Ristikari*. Etelässä ovat *Kraasukka*, *Paska-Kraasukka* ja *Tasasenletto*.

Saariston läntisin saari, pääsaari Ulkokrunni on toiminut pitkään luotsiasemapaikkana. Saaren itäisimmässä kärjessä sijaitsee vuonna 1874 valmistunut F. W. Lüchoun suunnittelema 29,6 metriä korkea Ulkokrunnin pooki. Pooki korvasi 1841 samaan paikkaan rakennetun 9,6 metrin korkuisen rakennelman jota oli pystytetty apumittauspisteeksi Struven ketjun meridianimittaukseen. Saaren vanha luotsiasema toimii nykyisin Oulun yliopiston Perämeren tutkimusaseman tiloina.

## Lähteet

## Aiheesta muualla
* Pieni saari, mutta sitäkin painavampi historia, Ylen uutiset 2.5.2017
* Metsästäjien rauhoitusajatuksesta syntyi sukupuuton uhkaamien lintujen menestystarina, Ylen uutiset 27.4.2017
Maakrunni

**Maakrunni** on saari Perämerellä Iin edustalla Krunnien saaristossa.

Maakrunni on Krunnien toiseksi suurin saari. Se sijaitsee noin 12 kilometriä mantereelta länteen ja seitsemän kilometriä saariston pääsaaresta Ulkokrunnista itään. Saaren suurin pituus on noin 2,8 kilometriä ja leveys 1,3 kilometriä. Maakrunni on matala, pääosin lehtimetsää kasvava saari, jonka korkeimmat kohdat kohoavat noin viisi metriä merenpinnan yläpuolelle. Saari sijaitsee kokonaisuudessaan Krunnien luonnonsuojelualueen sisäpuolella.

Saaren länsiranta on rikkonainen ja kivikkoinen, itärannan ollessa pääosin hiekkainen. Saaren koillisosassa sijaitsee Hanhihieta-niminen hietikko, joka jatkuu itä-länsisuuntaisena kapeana Leikkihieta-nimisenä hiekkasärkkänä lähes kilometrin verran merelle. Länsirantaa sävyttävät poukamat, lahdet ja karikot sekä useat pienet luodot. Saaren eteläisimmissä kärjissä, Viurunnokalla ja Tyrninokalla, sijaitsevat saaren ainoat rakennelmat, Oulun–Kemin 10 metrin väylän linjaloistot.

Saaren länsiosassa Viurunnokan Äijänkummulla kivirakassa sijaitsee muinaisjäännös, vanha kalajumala. Kalajumala on kivien avulla pystyyn tuettu noin 1,4 metrin korkuinen, 80 cm:n levyinen ja noin 30 cm:n paksuinen tasapaksu jäkälän peittämä uhrikivi, joka kapenee toisesta päästään. Kalastajien kerrotaan uhranneen kalajumalalle vielä viime aikoina. Kalajumalasta pohjoiseen Meriläisenlahden pohjoispuolella Kumpeleenharjun laella sijaitsee toinen muinaisjäännös, kivistä ladottu kummeli, jonka halkaisija on 4–5 metriä ja korkeus noin 1,5 metriä.

## Lähteet
Ulkokrunni

**Ulkokrunni** on Perämerellä sijaitsevan Krunnien saariston suurin ja samalla läntisin saari. Se on ollut aikoinaan myös saariston saarista asutuin, nykyisin saaret ovat asumatonta luonnonsuojelualuetta. Saaren eteläkärjessä, Pihlajakarissa, asuu kesäaikaan luonnonsuojelualueen valvoja. Nykyisin saariston kaikki saaret ovat Maakrunnisäätiön omistuksessa. Ulkokrunni on matala ja metsäinen saari. Se sijaitsee noin 20 kilometrin päässä Suomen rannikolta länteen, Oulun ja Kemin välisen laivaväylän länsipuolella. 

Saari on syntynyt maannousun myötä, ja se on toiminut kalastajien tukikohtana. Ennen saaren nousemista merestä alue oli kalastusmatalikkoa. Saarella toimineet kalastajat toimivat luotseina maksua vastaan.

## Saaren rakennusperintö
Saarella on ollut useita kalastajien mökkejä. Saarelta on löydetty kiveen hakattu aurinkokello, jossa on vuosiluku 1840. Lisäksi erään mökin jäännösten askelmakivessä on hakattuna vuosiluku 1850. Saaren länsiosassa on myös muinaismuistolain suojelemia halkaisijaltaan noin kymmenmetrisiä jatulintarhoja.

Ulkokrunniin perustettiin luotsiasema ja luotsiasemarakennus valmistui 1872. Rakennuksessa on myöhemmin toiminut Oulun yliopiston Perämeren tutkimusasema. Luotsiaseman vierellä sijaitsee hirsinen savusauna, joka on siirretty paikalle 1800-luvun lopulla. Luotsiasemarakennuksen ulkoasu on peräisin 1930-luvulta. Rakennus oli alun perin tyyppipiirustusten mukaan rakennettu tupa, mutta sitä on muutettu useaan otteeseen. Ympäröivän metsän kasvun vuoksi rakennusta on kohotettu lisäämällä siihen pieni torni. Luotsitoiminta päättyi 1934, jonka jälkeen luotsiaseman rakennukset ovat saaneet olla luotsitoiminnan aikaisessa asussaan.

Osana Struven ketjua saarelle rakennettiin vuonna 1841 kolmiomittaustorni, jonka korkeus oli 9,6 metriä. Merenkulkijat alkoivat käyttää tornia maamerkkinä, ja se siirtyi luotsilaitoksen hallintaan 1849. Lähes samalle paikalle rakennettiin 29,6 metrin korkuinen Frans Wilhelm Lüchown suunnittelema Ulkokrunnin tunnusmajakka vuonna 1874. Tunnusmajakka on edelleen saaren hallitseva maisemaelementti.

Saarella sijaitsee myös vuonna 1872 valmistunut kivinen kummeli. Vuonna 1936 saarelle rakennettiin rautaristikkorakenteinen 26,5 metrin korkuinen Ulkokrunnin loisto, joka on eräs Suomen korkeimpia ristikkorakenteisia loistotorneja.

Ulkokrunni on eräs Suomen edustavimpia merenkulun rakennusperinnön kohteita.

## Lähteet

## Aiheesta muualla
* Pieni saari, mutta sitäkin painavampi historia, Ylen uutiset 2.5.2017
* Metsästäjien rauhoitusajatuksesta syntyi sukupuuton uhkaamien lintujen menestystarina, Ylen uutiset 27.4.2017
Hopeanharmaa

**Hopeanharmaa** () on kirjailija Jack O'Brienin luoma kuvitteellinen koirahahmo. Sen emo, husky Dee, oli pohjoiskanadalaisesta intiaanikylästä karannut vetokoira ja isä puolestaan erämaiden villi susi.

Vaikka ihminen ampuu sen emon, Hopeanharmaa ystävystyy lopulta Kanadan ratsupoliisin, kersantti Jim Thornen kanssa, jonka kanssa he joutuvat moniin seikkailuihin.

Ensimmäinen Hopeanharmaa-kirja julkaistiin 1933. Suomeksi käännettynä Hopeanharmaa julkaistiin Tammen kustantamana vuonna 1957.

James Oliver Curwoodin Kazan ja Jack Londonin Valkohammas ovat myös suosittuja koirasankareita.

## Hopeanharmaa-kirjat
* Hopeanharmaa (Silver Chief, Dog of the North), suom. Meri Utrio 1957
* Hopeanharmaa on syytön (Silver Chief to the Rescue), suom. Meri Utrio 1957
* Hopeanharmaa palaa (The Return of Silver Chief), suom. Meri Utrio 1958
;Ei suomennettu
* Silver Chief's Revenge
* Royal Red
* Silver Chief's Big Game Trail (kirjoittanut Albert G. Miller)
Opetaia Foa'i

**Opetaia Foa'i** on oseanialainen muusikko. Hän syntyi Samoalla. Hänen isänsä oli kotoisin Tokelaulta ja äiti Tuvalulta. Foa'i muutti yhdeksänvuotiaana Uuteen-Seelantiin. Hän on maininnut, että näihin aikoihin hänen suosikkiartistejaan olivat muun muassa Jimi Hendrix ja Joan Armatrading. Vuonna 1995 Foa'i perusti Aucklandissa Te Vaka -yhtyeen, joka on tähän mennessä julkaissut neljä albumia ja yhden DVD:n. Foa'i on tuottanut kaikki albumit. Te Vakassa Foa'i laulaa sekä soittaa kitaraa ja lyömäsoittimia. Foa'i tekee myös kaikki yhtyeen kappaleet. Foa'i puhuu englantia, samoaa, tuvalua ja tokelauta, mutta hän tekee sanoituksensa tokelauksi.
Uotila

**Uotila** on Rauman kaupunkiin liitetyn Rauman maalaiskunnan keskus ja pinta-alaltaan Rauman suurin kaupunginosa kaupunkikeskustan ulkopuolella. 

Ennen kuntaliitosta Suomen suurimmaksi kirkottomaksi kyläksikin kutsutussa Uotilassa on arviolta 3&nbsp;300 asukasta. Myös Uotilan hiidenkirnu on tuonut kylää tunnetuksi. Uotila rajoittuu lännessä Äyhönjärveen, idässä Kollan kylään, pohjoisessa joskus Uotilaankin kuuluvaksi laskettuun Äyhön kylään ja etelässä Tarvolan kylään.

Palveluita Uotilassa ovat muun muassa apteekki ja peruskoulun ala-aste. Uotilassa toiminut Uotilanrinteen lukio liitettiin vuonna 2007 Rauman Yhteislyseon lukion ja Raumanmeren lukion kanssa Rauman Lyseon lukioksi. Uotilan palvelutarjontaan kuuluu myös täysimittainen golf-kenttä oheispalveluineen. Uotilassa toimii urheiluseura Uotilan Työväen Urheilijat (UTU), jolla on toimintaa juniorijalkapallossa ja petankissa.

Uotilan taaja-asutus laajenee nykyisin etelään ja kaakkoon, mistä muodostuu hallinnollinen Kallionikulan kaupunginosa.

## Lähteet
BMG Rights Management

**BMG Rights Management** on saksalaisen Bertelsmannin omistama kansainvälinen levy-yhtiö. Se on eräs maailman suurimpia levy-yhtiöitä.

## Historia
Vuodesta 2004 vuoteen 2008 Sony muodosti yhteisyrityksen BMG:n kanssa ja yhtiön nimi oli tuolloin Sony BMG Music Entertainment. Sony osti BMG:n osuuden yhtiöstä elokuussa 2008. BMG avasi ensimmäisen päämajansa tammikuussa 2009 Berliinissä, ja seuraavina kuukausina BMG avasi toimistojaan myös Pariisiin, Lontooseen, Milanoon, Madridiin ja Amsterdamiin.

Vuonna 2010 BMG osti Cherry Lane Music -yhtiön, jonka asiakkaita ovat olleet muun muassa Elvis Presley, John Denver ja Black Eyed Peas. Yrityskaupan myötä BMG on ollut merkittävä yhtiö Yhdysvalloissa.

Vuonna 2012 BMG oli liikevaihdoltaan neljänneksi suurin musiikin julkaisija maailmassa. Vuonna 2012 BMG otettiin käyttöön BMG Masters -malli, joka perustuu sekä artistin että yhtiön vaikuttamiin jakelun- ja myynninedistämisiin. Tämä on mahdollistanut levytyssopimuksia, joissa on suurempi rojalti.

BMG osti Sanctuary Recordsin helmikuussa 2013. Aikaisempi BMG oli jaettu Sanctuary tietyillä alueilla. Euroopan unioni hyväksyi kaupan toukokuussa 2013.

Maaliskuussa 2013 Bertelsmann osti kokonaan BMG:n, ja BMG:stä tuli Bertelsmannin tytäryhtiö. Aiemmin Bertelsmann omisti vajaat puolet BMG:stä.

Vuonna 2014 BMG oli menestynein musiikin julkaisija Saksassa ja sai 53 Grammy-ehdokkuutta.

Pian Mute Recordsin ja Sanctuaryn hankinnan jälkeen BMG vastasi edellä mainittujen levy-yhtiöiden myynnistä, markkinoinnista, tuotannosta ja jakelusta kaikkialla maailmassa Yhdysvaltain ja Kanadan ulkopuolella, ja BMG:n järjestämä INgrooves taas toteutti samaa Yhdysvalloissa ja Kanadassa. Vuonna 2014 BMG solmi levytyssopimuksen useita platinalevyjä myyneen poikabändin Day26:n kanssa. Marraskuussa 2014 BMG osti Union Square Music -yhtiön.

## Lähteet

## Aiheesta muualla
* BMG:n kotisivut
Sony BMG Music Entertainment

**Sony BMG Music Entertainment, Inc.** oli vuosina 2004–2008 toiminut levy-yhtiö. Se oli lopputulos 50–50-yhteenliittymästä Sony Music Entertainmentin (osa Sonya) ja BMG Entertainmentin (osa Bertelsmannia) välillä. Yhteenliittymä toteutui 5. elokuuta 2004. Sony ja Bertelsmann omistivat kumpikin 50 prosenttia yhtiöstä. 5. elokuuta 2008 ilmoitettiin, että Sony ostaa Bertelsmannin osuuden levy-yhtiöstä. Tämän vuoksi levy-yhtiön nimeksi vaihtui **Sony Music Entertainment, Inc.**

Sony BMG Music Entertainment oli yksi neljästä suuresta (*Big Four*) levy-yhtiöstä ja äänitallenteiden tuottajasta. Yhtiö omisti ja hoiti muun muassa seuraavien levy-yhtiöiden levyjakelun: Arista Records, Columbia Records, Epic Records, J Records, RCA Victor Records, RCA Records, Sonic Wave America.

## Sony BMG:n levymerkit

*Brightside Recordings
*BMG Latin
*Bros Records
*Columbia Records
**C2 Records
**Loud Records
*Epic Records
**Caribou Records
**550 Music
**Ruthless Records
*Legacy Recordings
*Ode Records
*Ravenous Records
*RCA Music Group
**RCA Records
**Phonogenic Records
**Arista Records/J Records
*RCA Victor Group
**RCA Victor Records
**Bluebird Records
**Windham Hill Records
*Provident Music Group
**Provident Label Group
***Brentwood Records
***Benson Records
***Essential Records
***Flicker Records
***Beach Street Records
***Reunion Records
***Praise Hymn Music Group
***Provident Special Markets
**Provident-Integrity Distribution

*Sony BMG Nashville
**Arista Nashville
**BNA Records
**RCA Nashville
*Sony BMG Masterworks
**RCA Red Seal
**Sony Classical
**deutsche harmonia mundi
**Arte Nova Classics
*Sony Wonder
*Sony Urban Music
*Zomba Music Group
**Battery Records
**Epidemic Records
**La Face Records
**Jive Records
**Music for Nations Records
**Pinnacle Records
**Rough Trade Records
**Silvertone Records
**So So Def Records
**Verity Records
**Volcano Records/Zoo Records
**X-Cell Records
*RED Distribution
*Sony BMG International Companies
*Sony Discos

## Aiheesta muualla
*Yahoo! - Sony BMG Music Entertainment Company Profile.
*Music press coverage of Sony BMG merger completion.
*Business press coverage of merger completion.
*Groklaw page on SonyBMG DRM issues and litigation.
*SonyBMG Litigation and Rootkit Info.
Merilevä

**Merilevä** on meressä kasvavaa levää. Merilevää kasvaa kaikissa valtamerissä jokaisella ilmastovyöhykkeellä tropiikista Arktikseen ja Antarktikseen.

Merilevien tieteellinen luokittelu on puutteellinen, mutta niitä arvioidaan olevan noin 10&nbsp;000 eri lajia. Niistä punaisia merileviä on noin 7&nbsp;000 lajia, ruskeita 2&nbsp;000 lajia ja vihreitä 1&nbsp;000 lajia. Punaisiin merileviin kuuluvat esimerkiksi ruokana käytettävät punahuntulajit eli nori (*Porphyra*) ja herkkupunakämmen eli dulse (*Palmaria palmata*) sekä karrageenia tuottavat iirinpunaviuhka (*Chondrus crispus*), *Gigartina*, *Eucheuma*, *Gelidium* ja *Gracilaria*. Ruskeisiin merileviin kuuluu kylmien vesien kelppi (*[[Laminariales]]*), kuten kombu (*Laminaria*) ja wakame (*Undaria*). Herkät vihreät merilevät elävät lämpimien vesien tyynillä rannikoilla. Niihin kuuluu esimerkiksi merisalaatti (*Ulva lactuca*).

Merilevät saavat ravintoaineensa merivedestä pintansa läpi. Ne käyttävät hiilidioksidia ja tuottavat yhteyttämällä happea. Merilevät tuottavat noin 75 prosenttia Maan ilmakehän hapesta ja poistavat suuret määrät hiilidioksidia. Merilevät ovat elintärkeä osa merten ekosyystemejä, ja ne tarjoavat ruokaa ja suojaa monille meren eliöille. Myös ihminen ja muut maaeläimet käyttävät niitä hyväkseen, sillä moni merilevälaji on syömäkelpoinen. Merilevä on perinteistä ja hyvin suosittua ruokaa etenkin Japanissa ja muissa Itä-Aasian maissa. Länsimaissa se ei ole vielä yleistynyt.

Merilevässä on runsaasti ravintoaineita, ja sen mineraalipitoisuus voi olla kymmenen kertaa suurempi kuin maakasveissa. Mineraalien kuten jodin, raudan ja kalsiumin lisäksi merilevässä on paljon kuitua, proteiinia, antioksidantteja, A-vitamiinia, B-vitamiinia, C-vitamiinia ja E-vitamiinia. Merilevä on rasvatonta, ja siinä on vain vähän hiilihydraattia. Merilevää markkinoidaankin terveys- ja laihdutusruokana.

Punaisista ja ruskeista merilevistä tuotetaan merileväkolloideja, joilla monista elintarvikkeista saadaan paksuja ja hyytelömäisiä sekä pitempään säilyviä. Eräs tällainen merileväseos on agar.

Merilevää saadaan keräämällä sitä merestä sekä viljelemällä sitä rannikoilla. Satoa saadaan yleensä ympäri vuoden. Merilevää voidaan valmistaa ruoaksi hyvin monella tavalla: sitä voidaan syödä raakana, tai se voidaan valmistaa esimerkiksi keittämällä, paistamalla, savustamalla tai fermentoimalla. Kuivattu merilevä säilyy hyvin pitkään. Eri merilevälajeilla on omat erityiset makunsa mauttomista voimakkaan makuisiin. Merilevässä on paljon umamia, viidettä perusmakua.

## Lähteet
* 

### Viitteet

## Aiheesta muualla

* 
*
Universal Music Group

**Universal Music Group** (**UMG**, aiemmin **MCA Music Entertainment**) on yksi äänitetuotannon kolmesta suuresta yhtiöstä Sony Musicin ja Warner Music Groupin ohella. Sillä oli vuonna 2025 noin 33,9 prosentin markkinaosuus. Universal Music Group äänittää, julkaisee ja jakelee artistiensa musiikkia. Se myös lisensoi musiikkia esimerkiksi elokuviin ja mainoksiin. Yhtiön pääkonttori sijaitsee Alankomaiden Hilversumissa ja operatiivinen pääkonttori Santa Monicassa Yhdysvalloissa. Yhtiö omistaa myös yhden maailman suurimmista musiikkikustantamoista, Universal Music Publishing Groupin.

Universal Music oli alun perin levy-yhtiö, joka liittyi Universal Pictures -elokuvastudioon. Sen historia on pitkä ja monimutkainen, mutta nykyinen organisaatio muodostettiin, kun sen omistaja Seagram osti PolyGramin ja fuusioi sen UMG:hen vuonna 1998. Seagram myi sittemmin UMG:n Vivendille.

Vuoteen 2020 asti Vivendi omisti Universal Music Groupin kokonaan. Samana vuonna sijoittajaryhmä, jota johti Tencent, osti 10 prosenttia UMG:sta ja seuraavana vuonna toiset 10 prosenttia. Vuonna 2021 Vivendi eriytti UMG:n itsenäiseksi pörssiyhtiöksi. Syyskuussa 2021 yhtiö listautui Amsterdamin pörssiin.

UMG on RIAA:n jäsen.

## Levymerkit
UMG omistaa suuren joukon levymerkkejä, muun muassa:

* A&M Records
* Abbey Road Studios
* Bad Boy Records
* Barclay Records
* Blackground Records
* Capitol Music Group
* Casablanca Records
* Cash Money Records
* Decca Records
* Def Jam Recordings
* Deutsche Grammophon 
* Dreamworks Records
* ECM
* EMI
** EMI Finland
* Geffen Records
* Hollywood Records (Yhdysvalloissa ja Kanadassa)
* Interscope Records
* Island Def Jam Records
* Island Records
* Jazzland Records
* JM Nässi Records
* Johanna Kustannus
* Lost Highway Records
* Love Kustannus
* MCA Nashville Records

* Mercury Nashville Records
* Mercury Records
* Motor Music Records
* Motown
* Nhi Le Records
* Polydor
* Philips Records
* Poko Rekords
* Republic Records
* RMM Records
* Spinefarm Records
* Stockholm Records
* Street Records Corporation
* Universal Classics Group
* Universal Motown Records Group
* Universal Music Group Nashville
* Universal Records
* Universal South Records
* Urban Records
* Vertigo Records
* Verve Records
* Virgin EMI Records
* Virgin Records
* Voice Records

## Lähteet

## Aiheesta muualla
Vuorikissa

**Vuorikissa** (*Leopardus geoffroyi*, syn. *Oncifelis geoffroyi*) on Etelä-Amerikan luonnonvaraisista kissoista runsaslukuisin.

## Koko ja ulkonäkö
Vuorikissan vartalon pituus on 42–66&nbsp;cm, hännän pituus on 24–36&nbsp;cm. Kissa painaa 2–6&nbsp;kg

## Levinneisyys
Vuorikissa elää Etelä-Amerikan keski- ja eteläosissa. Levinneisyysalue ulottuu Boliviasta ja Etelä-Brasiliasta etelään halki Uruguayn, Paraguayn ja Argentiinan.

## Lisääntyminen
Kiima-ajan koittaessa vuorikissat hakeutuvat toistensa seuraan paritellakseen oksiston kätkössä. Uros parittelee kaikkien naaraiden kanssa, joiden elinpiiri ulottuu sen alueelle. Tehtävänsä toimitettuaan se hakeutuu omiin oloihinsa eikä osallistu jälkeläistensä hoitoon. Pennut syntyvät noin 11 viikon kuluttua parittelusta ja painavat 65–123&nbsp;g. Ne varttuvat nopeasti ja pyrkivät jo neljän päivän ikäisinä nousemaan jaloilleen ja liikuskelemaan ympäriinsä. Emo vieroittaa pennut 8–10 viikon ikäisinä. Silloin ne kiipeävät jo taitavasti. Poikaset jättävät emonsa noin kahdeksan kuukauden ikäisinä.

## Ravinto
Vuorikissa saalistaa tavallisimmin maankamaralla. Joskus sen näkee kuitenkin saalistavan myös oksistossa puissa asuvia eläimiä. Vuorikissa pyydystää lintuja, matelijoita, pieniä nisäkkäitä ja sammakkoeläimiä. Se piiloutuu kasvillisuuteen, odottaa ohikulkevaa saaliseläintä, hyökkää ja painaa uhrin maahan teräväkyntisillä tassuillaan.

## Lähteet
Warner Music Group

**Warner Music Group** (**WMG**) on yksi maailman kolmesta suuresta levy-yhtiöstä ja äänitallenteiden tuottajasta. Sen levymerkkejä ovat muun muassa  Warner Records, Reprise Records, Sire Records, Atlantic Records, Elektra Records, WEA, London Records, Rhino Entertainment, Warner Music Australia, Word Entertainment, Warner Music Finland, Roadrunner Records ja Warner Western. WMG:hen kuuluu myös musiikkikustantamo Warner-Chappell Music.

Warner on RIAA:n jäsen.

## Artistit

Warnerin artisteja ovat tai ovat olleet muun muassa:

* Black Sabbath
* Eric Clapton
* Enya
* Georg Malmstén
* Madonna
* Megadeth
* Metallica
* Muse
* Mötley Crüe
* Ramones
* Led Zeppelin
* R.E.M.
* Skillet
* Red Hot Chili Peppers
* Frank Sinatra
* The Smiths
* Van Halen
* The Baseballs
* Prince
Mimosa

**Mimosa** voi tarkoittaa seuraavia:

* mimosat (*Mimosa*), hernekasvisuku
** erityisesti: mimosa tai mimoosa eli tuntomimosa (*Mimosa pudica*), suvun tunnetuin laji
* hopea-akaasia eli mimosa (*Acacia dealbata*)
* kulta-akaasia eli "mimosa" (*Acacia baileyana*)
* Mimosa, Beta Crucis (β Cru), tähti Etelän ristin tähdistössä
* 1079 Mimosa, päävyöhykkeen asteroidi
* Mimosa, tšekkiläinen mikrosatelliitti
* HMS Mimosa (K60), Britannian Kuninkaallisen laivaston korvetti
* Mimosa, naisen etunimi
* Mimosa, kuohuviinistä ja appelsiinimehusta tehty drinkki

Kulttuurissa:
* Mimosa, Camilla Mickwitzin kuvakirja ja Mimosa-sarjan ensimmäinen teos (1983)
* Mimosa, Tragikomixin vaimo Asterix-sarjakuvissa
* Mimosa, Alvar Cawenin öljyvärimaalaus,